ക്ഷേത്രങ്ങളെ സര്ക്കാര് നിയന്ത്രണങ്ങളില് നിന്നും മുക്തമാക്കണമെന്ന് വിശ്വഹിന്ദു പരിഷത്ത് ന്യൂഡല്ഹി: ഹിന്ദുക്ഷേത്രങ്ങളെ സര്ക്കാര് നിയന്ത്രണങ്ങളില് നിന്നും മുക്തമാക്കണമെന്നും ലൗജിഹാദില് കേന്ദ്രം നിയമം കൊണ്ടു വരണമെന്നും ആവശ്യപ്പെട്ട് വിശ്വഹിന്ദു പരിഷത്ത് ജോയിന്റ് സെക്രട്ടറി സുരേന്ദ്ര ജെയിന് കേന്ദ്രമന്ത്രി അമിത് ഷായുമായി കൂടിക്കാഴ്ച നടത്തും. കേരളത്തില് പെരുന്നാള് സമയത്ത് നല്കിയ ഇളവുകള് സര്ക്കാറിന്റെ മതസമീപനത്തിലെ ഇരട്ടതാപ്പാണെന്നും സുരേന്ദ്ര ജയിന് ചൂണ്ടിക്കാട്ടി. കാന്വാര് കാവടി യാത്ര നിരോധിച്ചതും മുഹറം പെരുന്നാള് നിയന്ത്രിച്ചതും ഉത്തര്പ്രദേശിലെ യോഗി ആദിത്യനാഥിന്റെ ധീരമായ നടപടിയാണെന്നും ജയിന് പറഞ്ഞു. ഹൈന്ദവ സമൂഹത്തിന്റെ നിരവധി പ്രശ്നങ്ങളില് കേന്ദ്രനിയമം അനിവാര്യമാണ്. ലൗജിഹാദ് ഒരു യാഥാര്ത്ഥ്യമാണ്. ലൗജിഹാദിനെതിരെ ശക്തമായ നിയമനിര്മ്മാണം ആവശ്യമാണ്. ഹൈന്ദവക്ഷേത്രങ്ങളെ സംസ്ഥാന ഭരണകൂടങ്ങളുടെ നിയന്ത്രണത്തില് നിന്നും മുക്തമാക്കണം. ഈ രണ്ട് ആവശ്യങ്ങളും കേന്ദ്ര മന്ത്രി അമിത് ഷായുടെ ശ്രദ്ധയില്പെടുത്തുമെന്നും സുരേന്ദ്ര ജെയിന് പറഞ്ഞു.